# ระเบียบวาระการประชุมสภาองค์การบริหารส่วนตำบลบ้องตี้

สมัยสามัญ สมัยที่ ๒ ประจำปี พ.ศ.๒๕๖2 ครั้งที่ 1

วันจันทร์ที่ 29 เมษายน พ.ศ.๒๕๖2

ณ ห้องประชุมสภาองค์การบริหารส่วนตำบลบ้องตี้

**ระเบียบวาระที่** ๑ เรื่อง ประธานแจ้งให้ที่ประชุมทราบ

 ๑.๑ ....................................................................................................

 ....................................................................................................

**ระเบียบวาระที่ ๒** เรื่อง รับรองรายงานการประชุมสภาองค์การบริหารส่วนตำบลบ้องตี้

 - สมัยประชุมสามัญ สมัยที่ ๑ ครั้งที่ ๑ ประจำปี พ.ศ. ๒๕๖2

 เมื่อวันที่ 11 กุมภาพันธ์ พ.ศ.๒๕๖2

**ระเบียบวาระที่ ๓** เรื่องกระทู้ถาม

 ๓.๑......-..............................................................................................

**ระเบียบวาระที่** ๔ เรื่องเสนอ เพื่อพิจารณา(พิจารณาต่อเนื่องจากครั้งก่อน,เรื่องเสนอใหม่)

 ๔.๑ การทบทวนภารกิจขององค์การบริหารส่วนตำบลบ้องตี้

 ๔.๒ การพิจารณาข้อบัญญัติตำบล เรื่อง การจัดการขยะมูลฝอย พ.ศ.๒๕๖๒

 4.3 การพิจารณาข้อบัญญัติตำบล เรื่อง การักษาความสะอาดและความเป็น

 ระเบียบเรียบร้อยของบ้านเมือง พ.ศ.๒๕๖๒

 4.4 การคัดเลือกบุคคลหรือหน่วยงานที่ประพฤติตนเป็นแบบอย่างที่ดี

 (ตามแผนการป้องกันการทุจริต 4 ปี 2561-2564)

**ระเบียบวาระที่** ๕ เรื่องอื่นๆ

 ๕.๑ การแถลงนโยบายผู้บริหาร ประจำปี พ.ศ.2562

 5.2 การแถลงผลงานผู้บริหาร(รอบครึ่งปีงบประมาณ พ.ศ.2562)

 5.3 การติดตามและประเมินผลแผนแผนพัฒนาท้องถิ่น ประจำปีงบประมาณ พ.ศ.

 2562 ครั้งที่ 1 รอบเดือนเมษายน พ.ศ.2562

 5.4 การรายงานผลการติดตามประเมินผลการนำแผนการปฎิบัติการป้องกันการ

 ทุจริตสู่การปฎิบัติ ประจำปีงบประมาณ พ.ศ.2562 ครั้งที่ 1 รอบเดือน

 เมษายน 2562

 5.5 การให้ความรู้เรื่องการจัดการขยะครัวเรือน

 5.6 การรณรงค์ให้ทุกครัวเรือนจัดทำ ถังขยะอินทีรย์

 5.7 การรณรงค์และร่วมดูแลการลดควันและมลพิษ (การเผาป่า)

 ๕.๘ การลดการใช้โฟมในองค์กร

 5.๙ หลักราชการ 10 ประการ

 **บันทึกรายงานการประชุมสภาองค์การบริหารส่วนตำบลบ้องตี้ สมัยสามัญ สมัยที่ ๒ ครั้งที่ ๑ /25๖๒**

 **วันจันทร์ที่ ๒๙ เมษายน พ.ศ.25๖๒ เวลา 09.30 น**

 **ณ ห้องประชุมองค์การบริหารส่วนตำบลบ้องตี้**

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| ๑ | นายสมคิด ภูละคร | ประธานสภาฯ | สมคิด ภูละคร |
| ๒ | นายวรวิทย์ แช่มรัมย์ | รองประธานสภาฯ | วรวิทย์ แช่มรัมย์ |
| ๓ | นายสมเจตน์ ปฤกษา | ส.อบตหมู่ที่ ๑ | สมเจต ปฤกษา |
| ๔ | นางจินดา เอกธุระประคัลภ์ | ส.อบตหมู่ที่๑ | จินดา เอกธุระประคัลภ์ |
| ๕ | นายสุคนธ์ อิ่มพลับ | ส.อบตหมู่ที่ ๓ | สุคนธ์ อิ่มพลับ |
| ๖ | นายไชยา ใจเฉย | ส.อบตหมู่ที่ ๓ | ไชยา ใจเฉย |
| ๗ | นายสัตยา คุ้มทองดี | ส.อบตหมู่ที่ ๔ | สัตยา คุ้มทองดี |
| ๘ | นายวิกรม แก้วเพชร | เลขานุการสภาฯ | วิกรม แก้วเพชร |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** |
| ๑ | นายสุบิณฑ์ บุญลอย | รองนายก อบต. บ้องตี้ | สุบิณฑ์ บุญลอย |
| ๒ | นายวสันต์ โพธิ์มี | รองนายก อบต. บ้องตี้ | วสันต์ โพธิ์มี |

**ผู้เข้ารับฟังการประชุม - ไม่มี**

เมื่อเวลา 09.30 น. สมาชิกสภาองค์การบริหารส่วนตำบลและคณะผู้บริหารได้เข้าที่ประชุมพร้อมแล้ว เลขานุการสภาฯ ได้ตรวจสอบรายชื่อสมาชิกสภาฯ ผู้มาประชุมและอยู่ในที่ประชุมแล้วมีจำนวน ๗ ท่าน ครบองค์ประชุม(ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 มาตรา 56 การประชุมสภาองค์การบริหารส่วนตำบลต้องมีสมาชิกสภาองค์การบริหารส่วนตำบลมาประชุมไม่น้อยกว่ากึ่งหนึ่งของจำนวนสมาชิกสภาองค์การบริหารส่วนตำบลทั้งหมดเท่าที่มีอยู่ จึงจะเป็นองค์ประชุม ซึ่งบัดนี้สมาชิกองค์การบริหารส่วนตำบลบ้องตี้เข้าประชุม จำนวน ๗ ท่าน จาก ๗ ท่าน ถือว่ามาประชุมไม่น้อยกว่ากึ่งหนึ่ง ถือว่าครบองค์ประชุมแล้ว) เลขานุการได้กล่าวเรียนเชิญ นายสมคิด ภูละคร ประธานสภาองค์การบริหารส่วนตำบลบ้องตี้ เปิดประชุมและกล่าวสักการะพระรัตนตรัย แสดงความเคารพพระบรมสาทิศลัษณ์ สมเด็จพระเจ้าอยู่หัวมหาวชิราลงกรณบดินทรเทพยวรางกูล และ ดำเนินการประชุมตามระเบียบวาระต่อไป

**ระเบียบวาระที่ 1 ประธานแจ้งที่ประชุมทราบ**

ประธานสภาฯ อนุญาตให้ผู้บริหาร สมาชิกสภาฯเสนอเรื่องบรรจุในวาระได้

ที่ประชุมฯ ไม่มีผู้เสนอเรื่องบรรจุในวาระ

**ระเบียบวาระที่ 2 การรับรองรายงานการประชุมสภา ฯ**

ประธานสภาฯ การรับรองรายงานการประชุมสภาองค์การบริหารส่วนตำบลบ้องตี้ สมัยสามัญ

 สมัยที่ ๑ ครั้งที่ ๑ ประจำปี พ.ศ.๒๕๖๒ เมื่อวันที่ ๑๑ กุมภาพันธ์ พ.ศ.๒๕๖๒

ที่ประชุมฯ มีมติรับรองรายงานการประชุมสภาองค์การบริหารส่วนตำบลบ้องตี้ สมัยสามัญ

 สมัยที่ ๑ ครั้งที่ ๑ ประจำปี พ.ศ.๒๕๖๒ เมื่อวันที่ ๑๑ กุมภาพันธ์ พ.ศ.๒๕๖๒

 เป็นเอกฉันท์ จำนวน ๖ เสียง

**ระเบียบวาระที่๓ กระทู้ถาม**

 **ไม่มี**

**ระเบียบวาระที่ ๔ เรื่องเสนอเพื่อพิจารณา**

ประธานสภาฯ **๔.๑ การทบทวนภารกิจขององค์การบริหารส่วนตำบลบ้องตี้**

 ให้ผู้บริหารชี้แจง

รองวสันต์ โพธิ์มี ด้วยองค์การบริหารส่วนตำบลบ้องตี้ ได้แต่งตั้งคณะทำงานปรับปรุงขั้นตอนและระยะเวลาปฏิบัติงาน ตามคำสั่งที่ 308/2561 ลงวันที่ 27 สิงหาคม พ.ศ. 2561 โดยอำนาจหน้าที่ในการกำหนดระยะเวลาแล้วเสร็จของงานให้บริการประชาชน สำรวจการบริการที่ดีองค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาการปฏิบัติราชการ การพิจารณาภารกิจของหน่วยงานในแต่ละหน่วยงานในเรื่องใดที่ผู้บังคับบัญชาสมควรมอบอำนาจการตัดสินใจเกี่ยวกับการสั่งการ อนุญาต การปฏิบัติราชการไปสู่ผู้ดำรงตำแหน่งอื่นที่มีหน้าที่รับผิดชอบในการดำเนินการเรื่องนั้นโดยตรง เพื่อให้เกิดความคล่องตัวและเป็นการอำนวยความสะดวกและตอบสนองความต้องการของประชาชนอย่างรวดเร็ว และถูกต้อง สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

 หนังสือ ที่ มท.0892.4/ว 435 ลงวันที่ 11 กุมภาพันธ์ พ.ศ.2548 กำหนดแนวทาง และ วิธีการบริหารกิจการบ้านเมืองที่ดีขององค์กรปกครองส่วนท้องถิ่น ที่ได้แนะนำ วิธีและแนวทางว่า การปรับปรุงภารกิจขององค์กรปกครองส่วนท้องถิ่นนั้น หมายถึงอะไร มีขั้นตอนการดำเนินการอย่างไรบ้าง สำหรับการปรับปรุงภารกิจของ อบต. ควรตรวจสอบภารกิจทุกเรื่องในความรับผิดชอบว่าภารกิจใด ยังมีความจำเป็นต้องปฏิบัติหรือไม่ ถ้าไม่จำเป็นก็ควรยกเลิกภารกิจนั้นเสีย หรือปรับปรุงเพื่อให้มีประสิทธิภาพขึ้น หรือ นำภารกิจไปรวมกับภารกิจอื่นได้ โดยจะเกิดการประหยัด ความคุ้มค่า และผลการปรับปรุงภารกิจดังกล่าว องค์กรปกครองส่วนท้องถิ่นจะต้องปรับปรุงโครงสร้างและอำนาจหน้าที่ให้สอดคล้องกันด้วยซึ่งมีประเด็นที่ควรพิจารณา 3 หัวข้อด้วยกัน

1. ทบทวนภารกิจของส่วนราชการภายในสังกัดว่า ภารกิจใด มีความจำเป็น หรือ สมควรที่จะให้ดำเนินการต่อไปหรือไม่ โดยอาศัยวิธีสอบทานการใช้จ่ายงบประมาณและการ ตรวจสอบความคุ้มค่าของเงิน เพื่อนำทรัพยากรไปจัดทำในส่วนที่มีความจำเป็นมากกว่า
2. อาจมีการแปรสภาพกิจการ หรือ การดำเนินการบางอย่างให้มีลักษณะเป็นศูนย์รับผิดชอบร่วม เช่น การจัดตั้งศูนย์บริการร่วม สำหรับการติดต่อสอบถามข้อมูล การยื่นคำขออนุมัติ อนุญาตในเรื่องที่เป็นอำนาจหน้าที่ หรือ การบริการสาธารณะบางประเภท และ อาจมอบให้องค์กรเอกชนดำเนินการแทน โดยองค์กรปกครองส่วนท้องถิ่นเป็นผู้ควบคุมกำหนดมาตรฐานและประเมินคุณภาพการให้บริการ เช่น การจ้างบริษัทจัดเก็บขยะ และกำจัดขยะ เป็นต้น
3. การจัดโครงสร้างภายในส่วนราชการขององค์กรปกครองส่วนท้องถิ่น ควรมีความยืดหยุ่น และมอบอำนาจให้หัวหน้าส่วนราชการในสังกัด องค์กรปกครองส่วนท้องถิ่นสามารถจัดโครงสร้างภายในกรณีรูปแบบไม่ถาวรเองได้ ทั้งนี้ ให้ยึดหลักการแบ่งโครงสร้างตามภารกิจ โดยหน่วยงานหลักขององค์กรปกครองส่วนท้องถิ่น

ปลัด อบต. รายละเอียดภารกิจขององค์การบริหารส่วนตำบลบ้องตี้จำนวน ๑๘

 กระบวนงาน **(รายละเอียดตามเอกสารแนบ ๑)** ในส่วนราชการทั้งหมด

 คณะกรรมการที่แต่งตั้งได้มีการประชุมทบทวนกันแล้ววันที่ 5 พฤศจิกายน

 พ.ศ. 2561 ได้ผลสรูปว่ายังไม่มีการปรับปรุง แก้ไข หรือ ยกเลิก เพิ่ม

ประธานสภาฯ ให้สมาชิกสอบถาม หรือแสดงความคิดเห็นว่าจะปรับปรุง แก้ไข หรือ ยกเลิกหรือ เพิ่ม

ที่ประชุม ไม่มีผู้ใดสอบถาม หรือแสดงความคิดเห็นว่าจะปรับปรุง แก้ไข หรือ ยกเลิกหรือ

 เพิ่มภารกิจ

ประธานสภาฯ ขอมติ การทบทวนภารกิจว่ายังไม่มีการปรับปรุง แก้ไข หรือยกเลิก เพิ่มภารกิจ

 ในปี งบประมาณ พ.ศ.๒๕๖๒

ที่ประชุมสภาฯ มีมติการทบทวนภารกิจว่ายังไม่มีการปรับปรุง แก้ไข หรือยกเลิก เพิ่มภารกิจ

 ในปี งบประมาณ พ.ศ.๒๕๖๒ เป็นเอกฉันท์

ประธานสภาฯ **๔.๒ การพิจารณาข้อบัญญัติตำบล เรื่อง การจัดการขยะมูลฝอย พ.ศ.๒๕๖๒**

 ในวาระที่ ๑ การรับหลักการร่างข้อบัญญัติ ให้ผู้บริหารนำเสนอหลักการและเหตุผล

นายวสันต์ โพธิ์มี ร่างข้อบัญญัติองค์การบริหารส่วนตำบลบ้องตี้ เรื่อง การจัดการขยะมูลฝอย พ.ศ.

 ๒๕๖๒ **หลักการ** เพื่อให้มีข้อบัญญัติองค์การบริหารส่วนตำบลบ้องตี้ ว่าด้วยเรื่องการจัดการขยะมูลฝอย พ.ศ. 25๖๒ สำหรับใช้บังคับในการจัดการขยะมูลฝอย ในเขตพื้นที่องค์การบริหารส่วนตำบลบ้องตี้ อำเภอไทรโยค จังหวัดกาญจนบุรี

 **เหตุผล** โดยที่การจัดการมูลฝอยที่ไม่ถูกต้องด้วยสุขลักษณะอาจเป็นอันตรายต่อสุขภาพของประชาชน การจัดการ มูลฝอยที่เหมาะสมและถูกสุขลักษณะจะควบคุมและป้องกันไม่ให้มีการแพร่กระจายของโรคและไม่ก่อให้เกิดเหตุเดือดร้อนรำคาญต่อประชาชน และไม่ก่อให้เกิดมลพิษต่อสิ่งแวดล้อมอีกด้วย ซึ่งการจัดการมูลฝอยมีขั้นตอนการดำเนินการหลายขั้นตอนตั้งแต่การเก็บ ขน และกำจัด สมควรกำหนดหลักเกณฑ์ วิธีการ และมาตรการเกี่ยวกับสุขลักษณะในการจัดการ มูลฝอย หลักเกณฑ์การอนุญาตให้บุคคลใดเป็นผู้ดำเนินกิจการรับทำการเก็บ ขน หรือกำจัดมูลฝอยทั่วไป โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ และอัตราค่าธรรมเนียมการให้บริการเก็บ ขน หรือกำจัดมูลฝอยทั่วไปของราชการส่วนท้องถิ่นและอัตราค่าธรรมเนียมการออกใบอนุญาตให้บุคคลใดเป็นผู้ดำเนินกิจการรับทำการเก็บ ขน หรือกำจัดขยะมูลฝอยทั่วไปโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ จึงตราข้อบัญญัตินี้โดยรายละเอียดเป็นไปตามร่างข้อบัญญัติองค์การบริหารส่วนตำบลบ้องตี้ เรื่อง การจัดการขยะมูลฝอย พ.ศ.๒๕๖๒ ที่ทางฝ่ายเลขานุการสภาได้จัดส่ง ให้แก่สมาชิกสภาฯ ทุกท่านก่อนวันประชุมสภาฯ แล้วนั้น ขอให้ที่ประชุมสภาฯ ร่วมกันพิจารณาให้ความเห็นชอบต่อไป**(เอกสาร ๒)**

ประธานสภาฯ คาดว่าสมาชิกคงได้ศึกษาร่างข้อบัญญัติตำบล เรื่อง การจัดการขยะมูลฝอยมาเป็น

 อย่างดีแล้ว ให้ทุกท่านได้ สอบถามข้อสงสัย อภิปรายในร่างนี้ได้

ที่ประชุมฯ ไม่มีผู้ใดสอบถาม ไม่มีผู้อภิปราย

ประธานสภาฯ ได้สอบถามที่ประชุมสภาฯ มีท่านใดจะอภิปรายเพิ่มเติมอีกหรือไม่ เมื่อไม่มี

 ให้ที่ประชุมลงมติ ขั้นรับหลักการ ผมจึงขอมติที่ประชุมสภาองค์การบริหารส่วน

 ตำบลบ้องตี้ สมาชิกสภาฯ ท่านใดเห็นควรรับหลักการแห่งร่างข้อบัญญัติองค์การ

 บริหารส่วนตำบลบ้องตี้ เรื่อง การจัดการขยะมูลฝอย พ.ศ.๒๕๖๒ โปรดยกมือขึ้น

ที่ประชุมมีมติเห็นชอบเป็นเอกฉันท์รับหลักการแห่งร่างข้อบัญญัติองค์การบริหารส่วนตำบล

 บ้องตี้ เรื่อง การจัดการขยะมูลฝอย พ.ศ.๒๕๖๒ (จำนวน ๖ เสียง)

เลขานุการสภาฯ ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น

 พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๔๕ ญัตติร่างข้อบัญญัติที่

 ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้

 พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารท้องถิ่น

 หรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุม

 จะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว

 การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา

 โดยให้ประธานที่ประชุมเป็นประธานคณะกรรมการแปรญัตติ

ประธานสภาฯ ตามระเบียบที่แจ้งให้ทราบไปแล้วนั้น ให้ผู้บริหารหรือสมาชิกสภาฯ ไม่น้อยกว่าหนึ่ง

 ในสามเสนอว่าจะพิจารณาร่างข้อบัญญัติเป็นสามวาระรวดหรือจะพิจารณารับ

 หลักการ ในการประชุมสภาฯ คราวนี้และนัดประชุมเพื่อแปรญัตติในวาระที่ ๒ และ

 ลงมติในวาระ ที่ ๓

ที่ประชุม เสนอให้พิจารณาร่างข้อบัญญัติการจัดการขยะมูลฝอย พ.ศ.๒๕๖๒. สามวาระรวดเดียว

ประธานสภาฯ ขอมติที่ประชุมว่าเห็นชอบให้พิจารณาร่างข้อบัญญัติการจัดการขยะมูลฝอย พ.ศ.

 ๒๕๖๒ สามวาระรวดเดียว

ที่ประชุมฯมีมติเห็นชอบเป็นเอกฉันท์ให้พิจารณาร่างข้อบัญญัติการจัดการขยะมูลฝอย พ.ศ.๒๕๖๒

 สามวาระรวดเดียว

ประธานสภาฯ  **วาระที่ ๒ แปรญัตติ** ตามระเบียบกระทรวงมหาดไทย ว่าด้วยข้อบังคับการประชุมสภา

 ท้องถิ่น พ.ศ.๒๕๔๗แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๕๑ ความว่า ในการ

 พิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติ

 หรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็น

 อย่างอื่นดังนั้น จึงขอให้สมาชิกสภาฯ ท่านใดที่จะเสนอคำ แปรญัตติต่อที่ประชุมสภาฯ

 สามารถเสนอต่อที่ประชุมสภาฯ ได้

ที่ประชุมสภา รับทราบ จากนั้นจึงได้ร่วมกันปรึกษาหารือร่วมกันแล้วและลงความเห็นว่าให้คงร่างเดิม

 ทุกประการ

ประธานสภาฯ ในวาระที่๒ ขั้นแปรญัตติไม่มีท่านใดขอเสนอคา แปรญัตติ แสดงว่าที่ประชุมเห็นชอบ

 ให้คงไว้ตามร่างเดิมที่เสนอหรือไม่

ที่ประชุมเห็นชอบให้คงไว้ตามร่างเดิมทุกประการ

ประธานสภาฯ เมื่อที่ประชุมมีความเห็นชอบให้คงไว้ตามร่างเดิมแล้ว จึงขอมติที่ประชุมว่าเห็นชอบให้

 ผ่านวาระที่ ๒ ขั้นแปรญัตติหรือไม่

ที่ประชุมสภาฯ มีมติเป็นเอกฉันท์ให้ผ่านวาระที่ ๒ ขั้นแปรญัตติ

**ประธานสภาฯ วาระที่ ๓ การลงมติเห็นชอบให้ตราเป็นข้อบัญญัติตำบล**

ตามที่สภาองค์การบริหารส่วนตำบลบ้องตี้ ได้มีมติรับหลักการในวาระที่ ๑

 ไปแล้วนั้น และไม่มีสมาชิกสภาฯ ท่านใดขอเสนอแปรญัตติในวาระที่ ๒ จึงขอให้ที่

 ประชุมสภาฯ ได้พิจารณาในวาระที่ ๓ ขั้นลงมติ ว่าจะให้ความเห็นชอบร่างข้อบัญญัติ

 องค์การบริหารส่วนตำบลบ้องตี้ เรื่อง การจัดการขยะมูลฝอย พ.ศ.๒๕๖๒ ให้ตราเป็น

 ข้อบัญญัติองค์การบริหารส่วนตำบลบ้องตี้ เรื่อง การจัดการขยะมูลฝอย พ.ศ.๒๕๖๒

 หรือไม่ โปรดยกมือขึ้น

ที่ประชุมสภาฯ มีมติเป็นเอกฉันท์เห็นชอบให้ตราเป็นข้อบัญญัติองค์การบริหารส่วนตำบลบ้องตี้ เรื่อง การ

 จัดการขยะมูลฝอย พ.ศ.๒๕๖๒

ประธานสภาฯ เมื่อที่ประชุมสภาฯ ได้เห็นชอบให้ตราเป็นข้อบัญญัติองค์การบริหารส่วนตำบลบ้องตี้ เรื่อง

 การจัดการขยะมูลฝอย พ.ศ.๒๕๖๒ ในขั้นตอนต่อไปจะได้ เสนอต่อท่านนายอำเภอ

 ไทรโยค พิจาณาอนุมัติต่อไป

 **4.2 การพิจารณาข้อบัญญัติตำบล เรื่อง การักษาความสะอาดและความเป็น**

 **ระเบียบเรียบร้อยของบ้านเมือง พ.ศ.๒๕๖๒** ให้ผู้บริหารดำเนินการต่อ

นายวสันต์ โพธิ์มี บันทึกหลักการและเหตุผล ประกอบร่างข้อบัญญัติองค์การบริหารส่วนตำบลบ้องตี้

รองนายก อบต. เรื่อง การรักษาความสะอาดและความเป็นระเบียบเรียบร้อยของบ้านเมือง พ.ศ.

 2562 **หลักการ** เพื่อให้มีข้อบัญญัติองค์การบริหารส่วนตำบลบ้องตี้ ว่าด้วยเรื่องการรักษาความสะอาดและความเป็นระเบียบเรียบร้อยของบ้านเมือง สำหรับใช้บังคับในการรักษาความสะอาดและความเป็นระเบียบเรียบร้อยของพื้นที่องค์การบริหารส่วนตำบลบ้องตี้ อำเภอไทรโยค จังหวัดกาญจนบุรี

 **เหตุผล** เนื่องจาก พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มีผลใช้บังคับให้อำนาจแก่องค์กรปกครองส่วนท้องถิ่น และการเพิ่มจำนวนมากขึ้นของมูลฝอยในปัจจุบันก่อให้เกิดปัญหาการจัดการมูลฝอยที่ไม่เหมาะสมตามหลักสุขอนามัยซึ่งส่งผลกระทบต่อสิ่งแวดล้อมและสุขภาพของประชาชนในพื้นที่อย่างร้ายแรง เพื่อประโยชน์ในการรักษาความสะอาดและการจัดระเบียบในการเก็บ ขน และกำจัดสิ่งปฏิกูลและมูลฝอยในเขตองค์การบริหารส่วนตำบล ซึ่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 และที่แก้ไขเพิ่มเติม (ฉบับที่ 2) พ.ศ. 2560 กำหนดให้เป็นอำนาจหน้าที่ขององค์กรปกครองส่วนท้องถิ่นในการกำหนดหลักเกณฑ์ วิธีการคัดแยก เก็บ ขน และกำจัดสิ่งปฏิกูลและมูลฝอย องค์การบริหารส่วนตำบลบ้องตี้ อำเภอไทรโยค จังหวัดกาญจนบุรี จึงจำเป็นต้องตราข้อบัญญัตินี้ รายละเอียดตามเอกสารร่างข้อบัญญัติองค์การบริหารส่วนตำบลบ้องตี้ เรื่อง การรักษาความสะอาดและความเป็นระเบียบเรียบร้อยของบ้านเมืองพ.ศ.2562 ที่ได้จัดส่งให้ล่วงหน้าแล้ว ขอให้ที่ประชุมสภาฯ ร่วมกันพิจารณาให้ความเห็นชอบต่อไป(เอกสาร ๓)

ประธานสภาฯ คาดว่าสมาชิกคงได้ศึกษาร่างข้อบัญญัติตำบล เรื่อง การรักษาความสะอาดและความ

 เป็นระเบียบเรียบร้อยของบ้านเมืองพ.ศ.2562 อย่างดีแล้ว ให้ทุกท่านได้

 สอบถามข้อสงสัย อภิปรายในร่างนี้ได้

ที่ประชุมฯ ไม่มีผู้ใดสอบถาม ไม่มีผู้อภิปราย

ประธานสภาฯ ได้สอบถามที่ประชุมสภาฯ มีท่านใดจะอภิปรายเพิ่มเติมอีกหรือไม่ เมื่อไม่มี

 ให้ที่ประชุมลงมติ ขั้นรับหลักการ ผมจึงขอมติที่ประชุมสภาองค์การบริหารส่วน

 ตำบลบ้องตี้ สมาชิกสภาฯ ท่านใดเห็นควรรับหลักการแห่งร่างข้อบัญญัติองค์การ

 บริหารส่วนตำบลบ้องตี้ เรื่อง การรักษาความสะอาดและความเป็นระเบียบเรียบร้อย

 ของบ้านเมืองพ.ศ.2562 โปรดยกมือขึ้น

**ที่ประชุม** มีมติเห็นชอบเป็นเอกฉันท์รับหลักการแห่งร่างข้อบัญญัติองค์การบริหารส่วนตำบล

 บ้องตี้ เรื่อง การรักษาความสะอาดและความเป็นระเบียบเรียบร้อยของบ้านเมือง

 พ.ศ.2562 (จำนวน ๖ เสียง)

เลขานุการสภาฯ ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น

 พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๔๕ ญัตติร่างข้อบัญญัติที่

 ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้

 พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารท้องถิ่น

 หรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุม

 จะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว

 การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา

 โดยให้ประธานที่ประชุมเป็นประธานคณะกรรมการแปรญัตติ

ประธานสภาฯ ตามระเบียบที่แจ้งให้ทราบไปแล้วนั้น ให้ผู้บริหารหรือสมาชิกสภาฯ ไม่น้อยกว่าหนึ่ง

 ในสามเสนอว่าจะพิจารณาร่างข้อบัญญัติเป็นสามวาระรวดหรือจะพิจารณารับ

 หลักการ ในการประชุมสภาฯ คราวนี้และนัดประชุมเพื่อแปรญัตติในวาระที่ ๒ และ

 ลงมติในวาระ ที่ ๓

ที่ประชุม เสนอให้พิจารณาร่างข้อบัญญัติการรักษาความสะอาดและความเป็นระเบียบเรียบร้อย

 ของบ้านเมืองพ.ศ.2562 สามวาระรวดเดียว

ประธานสภาฯ ขอมติที่ประชุมว่าเห็นชอบให้พิจารณาร่างข้อบัญญัติการรักษาความสะอาดและความ

 เป็นระเบียบเรียบร้อยของบ้านเมืองพ.ศ.2562 สามวาระรวดเดียว

**ที่ประชุมฯ** มีมติเห็นชอบเป็นเอกฉันท์ให้พิจารณาร่างข้อบัญญัติการรักษาความสะอาดและความ

 เป็นระเบียบเรียบร้อยของบ้านเมืองพ.ศ.2562 สามวาระรวดเดียว

ประธานสภาฯ  **วาระที่ ๒ แปรญัตติ** ตามระเบียบกระทรวงมหาดไทย ว่าด้วยข้อบังคับการประชุมสภา

 ท้องถิ่น พ.ศ.๒๕๔๗แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๕๑ ความว่า ในการ

 พิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติ

 หรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็น

 อย่างอื่นดังนั้น จึงขอให้สมาชิกสภาฯ ท่านใดที่จะเสนอคา แปรญัตติต่อที่ประชุมสภาฯ

 สามารถเสนอต่อที่ประชุมสภาฯ ได้

ที่ประชุมสภารับทราบ จากนั้นจึงได้ร่วมกันปรึกษาหารือร่วมกันแล้วและลงความเห็นว่าให้คงร่างเดิม

 ทุกประการ

ประธานสภาฯ ในวาระที่๒ ขั้นแปรญัตติไม่มีท่านใดขอเสนอคา แปรญัตติ แสดงว่าที่ประชุมเห็นชอบให้

 คงไว้ตามร่างเดิมที่เสนอหรือไม่

ที่ประชุมเห็นชอบให้คงไว้ตามร่างเดิมทุกประการ

ประธานสภาฯ เมื่อที่ประชุมมีความเห็นชอบให้คงไว้ตามร่างเดิมแล้ว จึงขอมติที่ประชุมว่าเห็นชอบให้

 ผ่านวาระที่ ๒ ขั้นแปรญัตติหรือไม่

ที่ประชุมสภาฯ มีมติเป็นเอกฉันท์ให้ผ่านวาระที่ ๒ ขั้นแปรญัตติ

**ประธานสภาฯ วาระที่ ๓ การลงมติเห็นชอบให้ตราเป็นข้อบัญญัติตำบล**

ตามที่สภาองค์การบริหารส่วนตำบลบ้องตี้ ได้มีมติรับหลักการในวาระที่ ๑ ไปแล้วนั้น และ

 ไม่มีสมาชิกสภาฯ ท่านใดขอเสนอแปรญัตติในวาระที่ ๒ จึงขอให้ที่ประชุมสภาฯ ได้

 พิจารณาในวาระที่ ๓ ขั้นลงมติ ว่าจะให้ความเห็นชอบร่างข้อบัญญัติองค์การบริหารส่วน

 ตำบลบ้องตี้ เรื่อง การรักษาความสะอาดและความเป็นระเบียบเรียบร้อยของบ้านเมือง

 พ.ศ.2562 ให้ตราเป็นข้อบัญญัติองค์การบริหารส่วนตำบลบ้องตี้ เรื่อง การรักษาความ

 สะอาดและความเป็นระเบียบเรียบร้อยของบ้านเมืองพ.ศ. 2562 หรือไม่ โปรดยกมือ

ที่ประชุมสภาฯ มีมติเป็นเอกฉันท์เห็นชอบให้ตราเป็นข้อบัญญัติองค์การบริหารส่วนตำบลบ้องตี้ เรื่อง การ

 รักษาความสะอาดและความเป็นระเบียบเรียบร้อยของบ้านเมืองพ.ศ. 2562

ประธานสภาฯ เมื่อที่ประชุมสภาฯ ได้เห็นชอบให้ตราเป็นข้อบัญญัติองค์การบริหารส่วนตำบลบ้องตี้ เรื่อง

 การรักษาความสะอาดและความเป็นระเบียบเรียบร้อยของบ้านเมืองพ.ศ. 2562 เสนอต่อ

 ท่านนายอำเภอไทรโยค พิจาณาอนุมัติต่อไป

พักเที่ยง ๑๒.๐๐ น.

เริ่มประชุม ๑๓.๐๐ น.

ประธานสภาฯ **4.3 การคัดเลือกบุคคลหรือหน่วยงานที่ประพฤติตนเป็นแบบอย่างที่ดี**

 (ตามแผนการป้องกันการทุจริต 4 ปี 2561-2564)

ปลัด อบต. การเชิดชูเกียรติแก่หน่วยงาน/บุคลากร ในการดำเนินกิจการ การประพฤติตนให้เป็น

 ที่ประจักษ์ตามแผนปฎิบัติการป้องกันทุจริต ๔ ปี (๒๕๖๑-๒๕๖๔) ประจำปี ๒๕๖๒

 แบ่งเป็น ๓ ประเภท คือ ๑.ยกย่องเชิดชูเกียรติที่มีความซื่อสัตย์ สุจริต มีคุณธรรม

 จริยธรรม ๒.ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น

 ๓.ยกย่องเชิดชูเกียรติที่ดำรงตนตามหลักเศรษฐกิจพอเพียง โดยให้สภาองค์การ

 บริหารส่วนตำบลล้องตี้ เป็นผู้คัดเลือกบุคคลหรือหน่วยงานที่มีคุณสมบัติตามหัวข้อที่

 แจ้งอย่างละหนึ่งคนหรือหนึ่งหน่วยงาน เมื่อสภาฯได้คัดเลือกแล้วองค์การบริหารส่วน

 ตำบลบ้องตี้จะได้จัดให้มีการมอบประกาศนียบัตรและประกาศเผยแพร่ตลอดจน

 ประชาสัมพันธ์ยกย่องเชิดชูเกียรติบุคคลหรือหน่วยงาน ที่ประพฤติปฎิบัติตนเป็นที่

 ประจักษ์ผ่านทางสื่อช่องทางต่าง

ประธานสภาฯ ให้ที่ประชุมฯเสนชื่อบุคคลหรือหน่วยงานที่อยู่ในพื้นที่ตำบลบ้องตี้ ที่มีคุณสมบัติตามที่ได้แจ้ง

 ข้างต้น

นางจินดา เสนอ นายอรัญ ร่วมสุข ผู้อำนวยการโรงเรียนบ้านบ้องตี้ อายุ ๕๖ ปีเป็นบุคคลที่มีความ

เอกธุระประคัลภ์ ซื่อสัตย์สุจริต มีคุณธรรม จริยธรรม

นายสมคิด เสนอนายสัญญา ทลายรัมย์ อายุ ๓๘ ปี บ้านเลขที่ ๗๖ หมู่ที่ ๔ บ้านมะเซอย่อ เป็นบุคคลภูละคร ที่ให้ความช่วยเหลือกิจการสาธารณะของท้องถิ่น

นายวรวิทย์ เสนอนายเภา สายศ อายุ ๗๐ ปี บ้านเลขที่ ๑๓๑ หมู่ที่ ๔ บ้านมะเซอย่อ เป็นบุคคลที่แช่มรัมย์ ดำรงตนตามหลักเศรษฐกิจพอเพียง

ประธานสภาฯ มีใครจะเสนออีกหรือไม่

ที่ประชุมสภาฯ ไม่มี

ประธานสภาฯ ขอมติเห็นชอบ นายอรัญ ร่วมสุข อายุ ๕๖ ปี ผู้อำนวยการโรงเรียนบ้านบ้องตี้ เป็นบุคคลที่มี

 ความซื่อสัตย์ สุจริต มีคุณธรรม จริยธรรม

ที่ประชุมสภาฯ มีมติเห็นชอบเป็นเอกฉันท์

ประธานสภาฯ ขอมติเห็นชอบ นายสัญญา ทลายรัมย์ อายุ ๓๘ ปี บ้านเลขที่ ๗๖ หมู่ที่ ๔ บ้านมะเซอย่อ

 เป็นบุคคลที่ให้ ความช่วยเหลือกิจการสาธารณะของท้องถิ่น

ประชุมสภาฯ มีมติเห็นชอบเป็นเอกฉันท์

ประธานสภาฯ ขอมติเห็นชอบ นายเภา สายศ อายุ ๗๐ ปี บ้ายเลขที่ ๑๓๑ หมู่ที่ ๔ บ้านมะเซอย่อ

 เป็นบุคคลที่ดำรงตนตามหลักเศรษฐกิจพอเพียง

ที่ประชุมสภาฯ มีมติเห็นชอบเป็นเอกฉันท์

**ระเบียบวาระที่ ๕ เรื่องอื่น ๆ**

ประธานสภาฯ ให้ผู้บริหารดำเนินการตามวาระการประชุม

 **๕.๑ การแถลงนโยบายผู้บริหาร ประจำปี พ.ศ.2562**

นายวสันต์ โพธิ์มี เป็นนโยบายการทำงานประจำปี ๒๕๖๒ ไม่ใช่การแถลงนโยบายเหมือนตอนรับ

 ตำแหน่งผู้บริหารในการเปิดประชุมสภาฯครั้งแรก โดยยังใช้นโยบายการทำงาน

 เหมือนที่ได้แถลงนโยบายครั้งแรกเป็นนโยบายในการทำงานของผู้บริหาร

 เหมือนเดิมไม่ได้เปลี่ยนแปลง(ตามเอกสาร ๔)

 **5.2 การแถลงผลงานผู้บริหาร(รอบครึ่งปีงบประมาณ พ.ศ.2562)**

 เป็นการดำเนินงาน หกเดือนแรกของปีงบประมาณ ตั้งแต่เดือนตุลาคม ๒๕๖๑ ถึง

 เดือนมีนาคม ๒๕๖๒ โดยมีเอกสารที่นำมาแจ้งกับสมาชิกสภาฯคือ (เอกสาร ๕)

 ๑.รายงานยอดเงินคงเหลือประจำเดือนมีนาคม ๒๕๖๒(แยกตามแผนงาน)

 ๒.งบทดลอง ปีงบประมาณ ๒๕๖๒ ณ วันที่ ๓๑ มีนาคม ๒๕๖๒

 ๓.งบแสดงฐานะการเงิน ณ วันที่ ๓๑ มีนาคม ๒๕๖๒

 ๔.รายงานรายจ่ายที่จ่ายจากเงินสะสม

 **5.3 การติดตามและประเมินผลแผนพัฒนาท้องถิ่น** ประจำปีงบประมาณ พ.ศ.

 2562 ครั้งที่ 1 รอบเดือนเมษายน พ.ศ.2562

ปลัด อบต. รายงานการติดตามและประเมินผลแผนพัฒนาท้องถิ่น ขององค์การบริหารส่วน

 ตำบลบ้องตี้ ประจำปีงบประมาณ พ.ศ. 2562 รอบเดือน เมษายน พ.ศ. 2562

 ฉบับนี้ ได้จัดทำขึ้นตามระเบียบกระทรวงมหาดไทย ว่าด้วยการจัดแผนพัฒนาของ

 องค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ.

 2559 และที่แก้ไขเพิ่มเติม (ฉบับที่ 3) พ.ศ. 2561 เพื่อเสนอผู้บริหารของ

 องค์การบริหารส่วนตำบลบ้องตี้ ใช้เป็นข้อมูลในการประกอบการตัดสินใจว่าควรมี

 การแก้ไข ปรับปรุง หรือเพิ่มเติมแนวทางพัฒนาในส่วนใดบ้าง สมาชิกสภาองค์การ

 บริหารส่วนตำบล ตลอดจนประชาชนได้รับทราบข้อมูลต่างๆ ขององค์การบริหาร

 ส่วนตำบลบ้องตี้ ว่าเป็นไปตามเป้าหมายหรือแผนงานที่ระบุไว้หรือไม่อย่างไร และ

 เพื่อให้การบริหารงานขององค์การบริหารส่วนตำบลบ้องตี้ สอดคล้องกับ

 แนวนโยบายของรัฐบาล

 คณะกรรมการติดตามและประเมินผลแผนพัฒนาท้องถิ่น ขององค์การบริหารส่วน

 ตำบลบ้องตี้ หวังว่า รายงานการติดตามและประเมินผลแผนพัฒนาขององค์การ

 บริหารส่วนตำบลบ้องตี้ ประจำปี พ.ศ. 2562 ฉบับนี้ จะเป็นประโยชน์ต่อการ

 ดำเนิน โครงการต่างๆ ขององค์การบริหารส่วนตำบลบ้องตี้ และเพื่อเพิ่มขีด

 ความสามารถใน การปฏิบัติงานได้อย่างมีประสิทธิภาพยิ่งขึ้น ก่อให้เกิดประโยชน์

 สูงสุดต่อประชาชน สังคม ประเทศชาติโดยรวมต่อไป(รายละเอียดตามเอกสาร ๖)

 **5.4 การรายงานผลการติดตามประเมินผลการนำแผนการปฎิบัติการ**ป้องกันการ

 ทุจริตสู่การปฎิบัติ ประจำปีงบประมาณ พ.ศ.2562 ครั้งที่ 1 รอบเดือน

 เมษายน 2562 (เอกสาร ๗ )

 แผนปฏิบัติการป้องกันและปราบปรามการทุจริต เป็นแผนที่มุ่งส่งเสริมสร้าง

 จิตสํานึกและค่านิยมให้แก่คณะผู้บริหาร , สมาชิกสภาองค์การบริหารส่วนตำบล ,

 พนักงานส่วนตําบล , พนักงานจ้าง ให้มีการปฏิบัติราชการตามหลักธรรมมาภิบาล

 หลักการบริหารกิจการบ้านเมืองที่ดี ส่งเสริมบทบาทและการมีส่วนร่วมของภาค

 ประชาชน การเปิดเผยข้อมูลข่าวสารที่สำคัญและเป็นประโยชน์ต่อประชาชน ให้มี

 การประสานความร่วมมือระหว่างหน่วยงานภาครัฐ เอกชนและ รัฐวิสาหกิจในการ

 แก้ไขและป้องกันปัญหาการประพฤติมิชอบ ในการติดตามตรวจสอบการปฏิบัติงาน

 ขององค์การบริหารส่วนตําบลบ้องตี้ และให้มีการพัฒนาระบบ และกลไก การ

 ตรวจสอบ ควบคุม การใช้อํานาจ พร้อมกับพัฒนาสมรรถนะของพนักงานส่วนตําบล

 ในการปฏิบัติราชการ ให้มีความโปร่งใส มีกลไกในการตรวจสอบการดำเนินการได้

 ทุกขั้นตอน เพื่อใช้เป็นกรอบแนวทางให้บรรลุภารกิจ ดังกล่าวข้างต้น ใน

 ปีงบประมาณ ๒๕๖๒ ได้ดำเนินงานมาจนถึงระยะเวลาครบรอบ ๖ เดือน ซึ่งจำต้อง

 รายงานผลการดำเนินงานครั้งแรก ผลการดำเนินงานที่ได้แจกเอกสารให้กับผู้เข้า

 ประชุมเป็นรายงานผลที่ออกมาจากระบบของ ปปช. ที่เจ้าหน้าที่ของอบต.เข้าไป

 ดำเนินการ และพิมพ์รายงานผลมาให้กับทุกท่าน รายละเอียดตามเอกสาร

  **5.5 การให้ความรู้เรื่องการจัดการขยะครัวเรือน** (เอกสาร ๘ )

 องค์การบริหารส่วนตำบลบ้องตี้ ก็กำลังประสบปัญหาในด้านการบริหารจัดการขยะไม่

 ว่าจะเป็นปริมาณขยะที่เพิ่มมากขึ้นตามจำนวนประชากร ปัญหาการทิ้งขยะไม่เป็นที่ไม่

 เป็นเวลาและปัญหาขยะตกค้างต่างๆ ดังนั้นแนวทางแก้ไขปัญหาขยะมูลฝอยในระยะ

 ยาวจะต้องสนับสนุนและขยายผลให้ประชาชนลดปริมาณการเกิดขยะมูลฝอยจาก

 บ้านเรือนโดยหลักการ 3Rs (Reduce Reuse and Recycle) 3) สร้างแรงจูงใจด้าน

 รายได้ให้กับประชาชนในการร่วมกันคัดแยกขยะมูลฝอยตั้งแต่บ้านเรือนเป็นต้น ใน

 การนี้องค์การบริหารส่วนตำบลบ้องตี้จึงได้จัดทำโครงการรณรงค์การคัดแยก

 ขยะ (รีไซเคิล) เพื่อลดปริมาณขยะปัญหาสิ่งแวดล้อม และประชาชนร่วมใจลด

 ปริมาณขยะและแยกขยะอินทรีย์หรือขยะเปียกในครัวเรือนขึ้น เพื่อ

 สร้างความตระหนักและการมีส่วนร่วมของประชาชนในการลดปริมาณขยะมูลฝอย

 และอนุรักษ์ทรัพยากรธรรมชาติและสิ่งแวดล้อม รวมถึงเป็นการสร้างรายได้และ

 ความคุ้มครองให้กับสมาชิกในครัวเรือน

  **5.6 การรณรงค์ให้ทุกครัวเรือนจัดทำ ถังขยะอินทีรย์** (เอกสาร ๙ )

 การคัดแยกขยะก่อนทิ้งในครัวเรือน จะช่วยลดปริมาณขยะในครัวเรือน และลด

 ปัญหาขยะที่ตกค้างตามชุมชนทำให้สิ่งแวดล้อมได้เป็นอย่างมาก อีกทั้งยังเป็นการลด

 การใช้ทรัพยากรธรรมชาติลดการใช้พลังงานและลดมลพิษที่จะเกิดผลกระทบต่อ

 สิ่งแวดล้อม ดังนั้นมีความจำเป็นที่ประชาชนจะช่วยกันร่วมมือกันลดและแก้ไขปัญหา

 ขยะมูลฝอยที่เกิดขึ้นในชุนชนตำบลคลองใหม่ ด้วยการคัดแยกขยะให้ถูกประเภทและ

 นำวัสดุที่สามารถนำกลับมาใช้ใหม่ได้เข้าสู่กระบวนการ รีไซเคิลเพื่อใช้

 ทรัพยากรธรรมชาติได้อย่างคุ้มค่าและยั่งยืนต่อไป ประกอบกับ เรื่องการขับเคลื่อน

 โครงการแม่บ้านมหาดไทย ร่วมใจ ลดปริมาณและคัดแยกขยะอินทรีย์หรือขยะเปียก

 ครัวเรือน แจ้งให้องค์กรปกครองส่วนท้องถิ่นดำเนินการจัดทำ “ขยะอินทรีย์หรือขยะ

 เปียกครัวเรือน” ณ ศูนย์พัฒนาเด็กเล็กและสถานศึกษาในสังกัดองค์กรปกครองส่วน

 ท้องถิ่น ผู้นำชุมชน ประชาชน ข้าราชการ เพื่อนำขยะอินทรีย์หรือขยะเปียกไปใช้

 ประโยชน์ และเป็นจุดเรียนรู้และปลูกจิตสำนึกให้แก่นักเรียนและผู้นำชุมชน

 ประชาชน ข้าราชการ ในการจัดการขยะอินทรีย์หรือขยะเปียก จึงมาให้ความรู้

 เกี่ยวกับการจัดทำถังขยะอินทรีย์ให้กับทุกท่านได้ทราบและนำกลับไปดำเนินการที่

 ครัวเรือนต่อไป

 **5.7 การรณรงค์และร่วมดูแลการลดควันและมลพิษ** (การเผาป่า) (เอกสาร ๑๐ )

 **หมอกควันและมลพิษ** หมอกควันจัดได้ว่าเป็นมลพิษทางอากาศที่สำคัญของพื้นที่ทั้ง

 ประเทศเป็นผลผลิตของกระบวนการเผาไหม้หรือสันดาปที่ไม่สมบูรณ์ เป็นต้นกำเนิด

 ของสารมลพิษทางอากาศที่ฝังตัวอยู่กับอนุภาคฝุ่นละอองขนาดเล็กที่เมื่อเข้าไปในปอด

 แล้ว ไม่สามารถขับออกมาได้ สารมลพิษกลุ่มที่มีจำนวนชนิดมากที่สุดเป็นสารประกอบ

 อินทรีย์ที่มีชื่อว่าพอลิไซคลิกอะโรมาติกไฮโดรคาร์บอน เป็นสารก่อมะเร็ง และเป็นสารที่

 คงอยู่ในสิ่งแวดล้อมได้นาน ไม่สลายตัวได้ง่าย

 **สาเหตุของการเกิดหมอก**ควันในประเทศไทย มีหลายสาเหตุด้วยกัน ได้แก่

 ไฟป่า การเผาเศษพืชและเศษวัสดุการเกษตร การเผาขยะมูลฝอยจากชุมชน

 การเผาวัชพืชริมถนน มลพิษจากอุตสาหกรรม

 **ผลกระทบทางด้านสุขภาพ**

     ผลกระทบทางด้านสุขภาพจากมลพิษทางอากาศโดยทั่วไป ได้แก่ การรู้สึกระคายเคือง

 หรือแสบตา ภาวะการหายใจไม่สะดวก โดยเฉพาะกับผู้ที่เป็นโรคหอบหืดมีความเสี่ยงที่

 จะมีอาการทรุดหนักถึงขั้นเสียชีวิตได้ เนื่องจากขีดความสามารถในการทำงานของปอด

 ลดลงอย่างรวดเร็ว และแม้ว่าอาจจะไม่เสียชีวิตด้วยโรคหอบหืด แต่ในระยะยาว มักจะ

 เสียชีวิตด้วยโรคมะเร็งปอด

 **ผลกระทบทางด้านเศรษฐกิจ**

     ผลกระทบของมลพิษทางอากาศ โดยเฉพาะในปีที่มีหมอกควันมากกว่าปกติ มีส่วนทำ

 ให้รายได้เข้าสู่ภาคธุรกิจท่องเที่ยวในเขตที่มีพื้นที่เป็นแหล่งท่องเที่ยวลดลงอย่าง

 กะทันหันได้ ช่วงใดที่ประสบปัญหามลพิษทางอากาศ หากจำนวนผู้มาท่องเที่ยวลดลง

 จะส่งผลถึงภาวะการว่างงานของประชาชนจำนวนมากได้

 **๕.๘ การลดการใช้โฟมในองค์กร** (เอกสาร ๑๑ )

 พิษภัยอันตรายของกล่องโฟม

 ด้วยความตระหนักถึงพิษภัยอันตรายของภาชนะโฟมที่มีต่อสุขภาพ และก่อภาวะโลก

 ร้อน การรณรงค์ให้บุคลากรและประชาชน ลด-ละ-เลิก ใช้ภาชนะโฟมในการบรรจุ

 อาหาร โดยใช้ภาชนะส่วนตัว เช่น จาน ชาม (และ ถ้วยน้ำ/แก้ว เพื่อลดการใช้

 กระดาษ และพลาสติก) บรรจุอาหารแทนภาชนะโฟม รวมทั้ง ได้ให้ร้านจำหน่าย

 อาหารและเครื่องดื่มในพื้นที่ตำบลบ้องตี้งดใช้กล่องโฟม แล้วใช้ภาชนะที่ผลิตจากชาน

 อ้อยมาบรรจุอาหารให้แก่ผู้บริโภคแทน กล่องโฟมที่ใช้ตามท้องตลาดทั่วไปเป็นของ

 เสียเหลือทิ้งสีดำๆ จากกระบวนการกลั่นน้ำมันปิโตรเลียม ประกอบด้วย "สารสไตรีน"

 เป็นสารที่ออกฤทธิ์ทำให้สมองมึนงง สมองเสื่อม หงุดหงิดง่ายมีผลทำให้ประจำเดือน

 มาไม่ปกติ และเป็นสารก่อมะเร็งอีก 3 ชนิด ถ้าเป็นผู้ชายรับประทานเข้าไปมากๆ จะ

 มีโอกาสเสี่ยงเป็นโรคมะเร็งต่อมลูกหมาก ขณะที่ผู้หญิงมีโอกาสเป็นมะเร็งเต้านมมาก

 ขึ้นและอาจส่งผลให้ทั้งชายและหญิงมีโอกาสเป็นมะเร็งตับสูงขึ้นด้วยแม้จะไม่ได้ดื่ม

 แอลกอฮอล์เป็นประจำก็ตาม

 เส้นทางมะเร็ง “สไตรีน” สู่ร่างกาย

 ผู้บริโภคมีโอกาสได้รับสารสไตรีนในกล่องโฟมได้ง่ายถึง 5 ปัจจัย ได้แก่

 1.อุณหภูมิที่ร้อนขึ้นหรือเย็นลงทำให้สไตรีนซึมเข้าสู่อาหารได้สูง

 2.ถ้าปรุงอาหารโดยใส่น้ำมัน น้ำส้มสายชูแอลกอฮอล์จะดูดสารสไตรีนจากกล่อง

 โฟมได้มากกว่าปกติ

 3.ถ้าชื้ออาหารใส่กล่องทิ้งไว้นานๆไม่ได้รับประทาน อาหารจะดูดสารสไตรีนได้มาก

 4. ถ้านำอาหารที่บรรจุในกล่องโฟมเข้าไมโครเวฟ สไตรีนจะไหลออกมาปริมาณมาก

 5.ถ้าอาหารสัมผัสพื้นที่ผิวกล่องโฟมมากๆรวมถึงร้านไหนที่ตัดถุงพลาสติกใสรอง

 อาหารจะได้รับสารก่อมะเร็ง ถึง 2 เด้ง ทั้งสไตรีนและไดออกซินจากถุงพลาสติก

 **5.๙ หลักราชการ 10 ประการ** (เอกสาร ๑๒ )

เมื่อวันที่ 17 กุมภาพันธ์ 2562 นายสุทธิพงษ์ จุลเจริญ อธิบดีกรมส่งเสริมการปกครอง

 ท้องถิ่น เปิดเผยว่า พลเอกประยุทธ์ จันทร์โอชา นายกรัฐมนตรี ได้ให้เกียรติปาฐกถาพิเศษ

 เมื่อวันที่ 11 กุมภาพันธ์ 2562 ณ ทำเนียบรัฐบาล โดยได้แนะนำให้ข้าราชการและ

 ประชาชนทั่วไป น้อมนำหลักราชการ 10 ประการในพระราชนิพนธ์ เรื่อง “หลักราชการ”

 ของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ไปเป็นแนวทางในการปฏิบัติงาน

 และการดำเนินชีวิต เพื่อประโยชน์ต่อตนเองและประเทศชาติ โดยหลักราชการดังกล่าว

 มุงเน้นให้สติแก่ผู้ที่มีวิชาความรู้หรือการศึกษาสูงว่า ควรต้องมีคุณวิเศษหรือคุณธรรมความ

 ดีงาม ทั้ง 10 ประการดังกล่าวประกอบกัน จึงจะทำให้เจริญก้าวหน้า และเติบโตได้อย่าง

 สมบูรณ์ พร้อมทั้งแนะนำให้ทุกคนไปศึกษาเรียนรู้ได้จากทั้งหนังสือที่เป็นรูปเล่ม และ

 หนังสือออนไลน์

 สำหรับหลักราชการ 10 ประการ ประกอบด้วย 1.ความสามารถ 2.ความเพียร 3.ความไหว

 พริบ 4.ความรู้เท่าถึงการณ์ 5.ความซื่อตรงต่อหน้าที่ 6.ความซื่อตรงต่อคนทั่วไป 7.ความรู้

 จักนิสัยคน 8.ความรู้จักผ่อนผัน 9.ความมีหลักฐาน และ10.ความจงรักภักดี โดย

 พระบาทสมเด็จพระมงกุฎเกล้าเจ้าอยู่หัว รัชกาลที่ 6 ได้ทรงเน้นย้ำถึงประโยชน์ของหลัก

 ราชการ 10 ประการ ความว่า “หวังใจว่าข้อความที่แสดงมาแล้วนี้ จะพอแสดงให้เห็นว่า

 แท้จริงผู้ที่จะเป็นใหญ่หรือมีตำแหน่งน่าที่มั่นคงจริงแล้ว จะอาศัยแต่ความรู้วิชาอย่างเดียว

 เท่านั้นหาพอไม่ และเพราะเหตุที่มีผู้มักเข้าใจผิดในข้อนี้ จึ่งมีผู้ที่ต้องรับความไม่พอใจอยู่บ้าง

 แต่ถ้าแม้ผู้อ่านหนังสือนี้ใช้วิจารณญาณไตร่ตรองดูให้ดีแล้ว หวังใจว่าจะเห็นจริงด้วยตาม

 ความเห็นที่ได้แสดงมาข้างบนนี้ และเมื่อเข้าใจแล้วหวังใจว่าจะช่วยกันเพราะความเห็น

 ในทางที่ถูกที่ควรขึ้นบ้าง เชื่อว่าคงจะเป็นคุณประโยชน์แก่เราและท่านทั้งหลาย ผู้มีความมุ่ง

 ดีต่อชาติไทยอยู่ด้วยกันทุกคนนั้น เป็นแน่แท้”

 กรมฯ ได้เล็งเห็นประโยชน์จากการอ่านหนังสือหลักราชการ จึงขอนำบัญชาของ

 นายกรัฐมนตรีไปเผยแพร่ต่อ โดยได้แจ้งไปยังบุคลากรในสังกัดกรมส่งเสริมการปกครอง

 ท้องถิ่น และบุคลากรขององค์กรปกครองส่วนท้องถิ่นทั่วประเทศ ให้ได้ศึกษาเรียนรู้พระราช

 นิพนธ์ เรื่อง “หลักราชการ” ของพระบาทสมเด็จพระมงกุฎเกล้าเจ้าอยู่หัว รัชกาลที่ 6 และ

 น้อมนำไปประยุกต์ใช้จริงในชีวิตให้เกิดประโยชน์ต่อตนเองและประเทศชาติ

ประธานสภา ฯ ให้ ผู้บริหาร สมาชิกเสนอเรื่องอื่นๆทั่วไป

นายสมเจตน์ แจ้งเร่งรัดการซ่อมแซมเสียงตามสาย เสียงไร้สายที่มันใช้การไม่ได้เป็นปีแล้ว ประชาชนใน

ปฤกษา พื้นที่สอบถามว่าจะปล่อยไว้เป็นอนุสาวรีย์ใช่หรือไม่

 แจ้งซ่อมไฟฟ้าส่องสว่างข้างทาง ที่ชุมชนต้นตาล และให้สำรวจหมู่อื่นๆพร้อมกันเพราะทุก

 หมู่บ้านแจ้งว่าไฟดับเหมือนกัน

นายวรวิทย์ แช่มรัมย์ ให้ช่วยควบคุมการทำงานของกองช่างให้มีความรวดเร็ว มากขึ้น

ผู้บริหาร รับทราบและรับไปดำเนินการ

ที่ประชุมฯ ไม่มีผู้ใดแจ้งหรือเสนอเรื่องใดๆ

ประธานสภาฯ ขอบคุณผู้เข้าร่วมประชุม และ กล่าวปิดประชุม

 ปิดประชุม เวลา ๑๕.๓๐ น.

 **ลงชื่อ วิกรม แก้วเพชร ผู้จดบันทึกการประชุม**

 (นายวิกรม แก้วเพชร)

 เลขานุการสภาองค์การบริหารส่วนตำบลบ้องตี้

 **ลงชื่อ สมคิด ภูละคร ผู้ตรวจบันทึกการประชุม**

 (นายสมคิด ภูละคร)

 ประธานสภาองค์การบริหารส่วนตำบลบ้องตี้

คณะกรรมการตรวจสอบรายงานการประชุมสภาองค์การบริหารส่วนตำบลบ้องตี้

ได้ตรวจรายงานการประชุมแล้วมีความถูกต้อง

ลงชื่อ สมเจต ปฤกษา

 (นายสมเจต ปฤกษา)

 คณะกรรมการตรวจสอบรายงานการประชุม

 ลงชื่อ วรวิทย์ แช่มรัมย์ ลงชื่อ สุคนธ์ อิ่มพลับ

 (นายวรวิทย์ แช่มรัมย์) (นายสุคนธ์ อิ่มพลับ)

คณะกรรมการตรวจสอบรายงานการประชุม คณะกรรมการตรวจสอบรายงานการประชุม